CELEX: 32021D1227
Language: sk
Date: 2021-07-27 00:00:00
Title: Vykonávacie rozhodnutie Komisie (EÚ) 2021/1227 z 27. júla 2021 o zmene uznania spoločnosti DNV GL AS v súlade s článkom 16 nariadenia Európskeho parlamentu a Rady (ES) č. 391/2009

28.7.2021   
               
               
                  SK
               
               
                  Úradný vestník Európskej únie
               
               
                  L 269/143
               
            
         VYKONÁVACIE ROZHODNUTIE KOMISIE (EÚ) 2021/1227
         z 27. júla 2021
         o zmene uznania spoločnosti DNV GL AS v súlade s článkom 16 nariadenia Európskeho parlamentu a Rady (ES) č. 391/2009
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí (1), a najmä na jeho článok 4 ods. 1 a článok 16,
         keďže:
         
                     (1)
                  
                  
                     Podľa nariadenia (ES) č. 391/2009 je Komisia zodpovedná za udelenie uznania organizáciám vykonávajúcim inšpekcie a prehliadky lodí, ktoré chcú byť oprávnené poskytovať služby v mene členských štátov. Podľa článku 8 ods. 1 uvedeného nariadenia sa od Komisie takisto vyžaduje, aby pravidelne posudzovala uznané organizácie s cieľom zabezpečiť, že naďalej spĺňajú požiadavky uvedeného nariadenia.
                  
               
                     (2)
                  
                  
                     Komisia ako súčasť tohto posúdenia overí, či je držiteľom udeleného uznania príslušný právny subjekt v rámci organizácie, na ktorú sa vzťahujú ustanovenia nariadenia (ES) č. 391/2009 v zmysle článku 2 písm. c) a článku 4 ods. 3 uvedeného nariadenia a v súlade s nimi. Ak tomu tak nie je, Komisia prijme rozhodnutie, ktorým zmení uvedené uznanie. Podľa článku 2 písm. c) nariadenia (ES) č. 391/2009 „organizácia“ je právnická osoba, jej pobočky a iné ňou riadené subjekty, ktoré spoločne alebo samostatne vykonávajú úlohy spadajúce do oblasti pôsobnosti tohto nariadenia.
                  
               
                     (3)
                  
                  
                     Vykonávacím rozhodnutím Komisie C(2013) 8876 sa stanovilo, že držiteľom uznania udeleného Det Norske Veritas je spoločnosť DNV GL AS. Podľa uvedeného vykonávacieho rozhodnutia je spoločnosť DNV GL AS materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
                  
               
                     (4)
                  
                  
                     Komisia bola informovaná, že od 1. marca 2021 sa názov materskej právnickej osoby DNV GL AS zmenil na DNV AS. Príslušnou materskou právnickou osobou, ktorej by malo byť udelené uznanie, je preto DNV AS.
                  
               
                     (5)
                  
                  
                     Zmena v totožnosti uvedenej príslušnej materskej spoločnosti nemá vplyv na schopnosť tejto organizácie spĺňať požiadavky stanovené v nariadení (ES) č. 391/2009.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre bezpečnosť na mori a pre zabránenie znečisťovania z lodí zriadeného nariadením Európskeho parlamentu a Rady (ES) č. 2099/2002 (2),
                  
               PRIJALA TOTO ROZHODNUTIE:
         
            Článok 1
            Uznanie, ktoré bolo udelené spoločnosti DNV GL AS, sa mení nahradením názvu držiteľa DNV GL AS na DNV AS, ktorá je materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 27. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 131, 28.5.2009, s. 11.
         
            (2)  Nariadenie Európskeho parlamentu a Rady (ES) č. 2099/2002 z 5. novembra 2002, ktorým sa ustanovuje Výbor pre bezpečnosť na mori a pre zabránenie znečisťovania z lodí (COSS) a mení a dopĺňa sa nariadenie o námornej bezpečnosti a zabránení znečisťovania z lodí (Ú. v. ES L 324, 29.11.2002, s. 1).